To Hell and Back (cinta)

:*Iste articlo ye sobre una cinta estausunidense de cine biografico belico; ta atros usos, se veiga *'To Hell and Back***.

***To Hell and Back*** (títol orichinal en [[Idioma anglés|anglés]], en [[Idioma aragonés|aragonés]] ***Enta l'infierno y de tornada***, estrenada en [[Aragón]] con o títol en [[Idioma castellano|castellano]] de ***Regreso del infierno***, en aragonés ***Tornada de l'infierno**'') ye una [[cinta]] de [[cine estausunidense]] de [[cine biografico]] [[Cine belico|belico]] estrenada l'anyo [[1955]] dirichida por [[Jesse Hibbs]] seguntes un [[guión adaptau]] por [[Gil Doud]] (basau en ''[[To Hell and Back (libro d'Audie Murphy)|To Hell and Back]]'', l'autobiografía d'[[Audie Murphy]] publicada en [[1949]]), con una [[banda sonora orichinal]] d'[[Irving Gertz]], [[William Lava]], [[Henry Mancini]] y [[Lou Maury]], una [[dirección de fotografía]] de [[Maury Gertsman]], una [[producción cinematografica]] d'[[Aaron Rosenberg]] ta la [[productora cinematografica]] ''[[Universal Pictures]]'' y un [[elenco]] d'o cual en fan parte, entre d'atros [[actor]]s, [[Audie Murphy]], [[Marshall Thompson]], [[Charles Drake]], [[Jack Kelly]], [[Gregg Palmer]], [[Paul Picerni]], [[David Janssen]], [[Richard Castle]], [[Bruce Cowling]], [[Paul Langton]], [[Art Aragon]], [[Felix Noriego]], [[Denver Pyle]], [[Brett Halsey]], [[Susan Kohner]], [[Anabel Shaw]], [[Mary Field]], [[Gordon Gebert]], [[Julian Upton]], [[Rand Brooks]] y [[Robert F. Hoy]].

A cinta conta la vida d'o mesmo [[Audie Murphy]] dende que yera cuasi un nino en un lugarón de [[Texas]] y en ausencia d'o [[pai]] se veyó obligau a treballar ta mantener a su mai y a los suyos dos chirmans chicoz. En abanzar os anyos y morir su mai malauta, poco dimpués se produció l'[[ataque a Pearl Harbor]] y la dentrada d'[[Estaus Unius]] en a [[Segunda Guerra Mundial]], y ''Audie'' decidió partecipar como soldau. Tanimientres, ye succesivament refusau por o ''[[United States Marine Corps]]'', la ''[[United States Navy]]'' y  los [[paracayidista]]s, en tener poca edat, poca altaria y apariencia mas chovenil que la suya edat real. Finalment, ye acceptau por l'[[exercito estausunidense]], que lo destina a la [[3era División d'Infantería (Estaus Unius)|3era División d'Infantería]], que heba desmebarcau en [[Marruecos]], partecipando dimpués en a [[Operación Husky]] (lo desembarco d'os [[Aliaus (Segunda Guerra Mundial)|Aliaus]] en [[Sicilia]]), recebindo por a suya actuación en combate un ascenso a [[Cabo (militar)|cabo]]. En a [[Campanya d'Italia (Segunda Guerra Mundial)|campanya d'Italia]] en morir o suyo [[tenient]] y lo suyo [[sarchento]] prene lo mando d'o grupo de soldaus, y como consecuencia ye nuevament ascendiu, ista vegada a sarchento. Partecipa dimpués en a [[Operación Shingle]] (la [[batalla d'Anzio]]) y dimpués lo ninvían enta lo sud de [[Francia]], a on ye ascensiu a [[subtenient]]. Finalment, en chinero de [[1945]], dimpués d'una acción heroica frent d'un ataque alemán, ye feriu y recibe finalment a [[Medalla d'Honor d'o Congreso]], la mas alta condecoración militar estausunidense.

A cinta s'ambienta en [[Texas]] en [[Estaus Unius]], en [[Nápols]], [[Sicilia]] y atros puestos d'[[Italia]] y en bels puestos de [[Francia]] en os anyos [[1941]]-[[1945]], y las suyas escenas se filmoron en [[Naches]] y atros puestos d'o [[estau de Washington]], amás d'en os ''[[Universal Studios]]'' en [[Universal City]] en [[California]].

Ye una cinta que ha recibiu bella nominación a bel [[Lista de premios cinematograficos|premio cinematografico]], encara que sin fer parte d'os premios cinematograficos mas conoixius u destacaus.

== Elenco ==


== Se veiga tamién ==
* [[Cine en 1955]].
* [[Cintas de 1955]].

== Referencias ==


== Vinclos externos ==

*  [https://www.imdb.com/title/tt0048729/ ''To Hell and Back''] en [[Internet Movie Database]].
*  [https://www.tcm.com/tcmdb/title/93456/enwp ''To Hell and Back''] en [[TCM Movie]].
*  [https://www.rottentomatoes.com/m/to_hell_and_back ''To Hell and Back''] en [[Rotten Tomatoes]].
*  [https://catalog.afi.com/Catalog/moviedetails/51698 ''To Hell and Back''] en l**American Film Institute Catalog* de l*'American Film Institute''.